ALGTEKST-TERVIKTEKST

Kinnitatud ettevõtlusprorektori 20.06.2022 korraldusega nr 77

Redaktsiooni jõustumise kuupäev: 01.07.2022

Ettevõtlusosakonna struktuuri ja ülesannete kirjeldus

1. **Üldsätted**
   1. Käesoleva korraldusega sätestatakse ettevõtlusosakond (edaspidi *osakond*) struktuur ja ülesannete kirjeldus.
   2. Osakond on moodustatud ja tegutseb vastavalt haldus- ja tugistruktuuriüksuste põhimäärusele.
   3. Rektor on määranud osakonna kuulumise ettevõtlusprorektori (edaspidi vastutusala juht) vastutusalasse.
   4. Osakonna nimetus inglise keeles on *Technology Transfer Office*.
2. **Osakonna põhieesmärk**

Osakonna põhieesmärk on teadmiste- ja tehnoloogiasiirde tulemuslikkuse tõstmist toetava tugiteenuse pakkumine ja arendamine, ülikooli innovatsiooni- ja ettevõtlusalase koostöö ning partnerlussuhete koordineerimine, korraldamine ja arendamine ning uusettevõtluse ja ettevõtlikkuse edendamine.

1. **Osakonna struktuur ja ülesanded**
   1. **Põhieesmärgi täitmisel osakond tervikuna:**
      1. töötab välja ülikooli innovatsiooni ja ettevõtlussuhete põhimõtted ning koordineerib ja analüüsib nende elluviimist;
      2. koordineerib ja toetab struktuuriüksuste osalemist ettevõtlusprojektides ning toetuste taotlemisel EL vahenditest;
      3. pakub tugiteenuseid ettevõtluse, arendustegevuse, innovatsiooni ning teadmiste- ja tehnoloogiasiirde valdkonnas ning koordineerib vastavate tegevuseesmärkide väljatöötamist;
      4. arendab valdkondlikke sidemeid teiste ülikoolide, teadusasutuste, organisatsioonide, fondide, ettevõtlusorganisatsioonide ning erialaliitudega;
      5. nõustab liikmeskonda tööstusomandi ja autoriõiguse küsimustes ning haldab tööstusomandi portfelli;
      6. teostab kauba- ja teenindusmärkidele õiguskaitse taotlemise ja jõushoidmisega seonduvaid tegevusi;
      7. korraldab ülikooli osalusega juriidiliste isikute asutamist ning suhtlemist ülikooliga seotud teiste juriidiliste isikutega, samuti peab nende tegevusega seotud registrit;
      8. koordineerib, arendab ja korraldab ülikooli liikmeskonnaga seotud iduettevõtlust;
      9. korraldab koolitusi, leidlusi ja teisi üritusi;
      10. koordineerib stipendiumite väljaandmist ja annetuste vastuvõtmist;
      11. koordineerib ja arendab vilistlassuhteid;
      12. täidab muid õigusaktidest tulenevaid ja vastutusala juhi antud ülesandeid.
   2. **Osakonna struktuuri kuuluvad:**
      1. ettevõtluskoostöö keskus (inglise keeles *Industry Cooperation Centre);*
      2. tehnoloogiasiirde keskus (inglise keeles *Technology Transfer Centre*);
      3. uusettevõtluse keskus (inglise keeles *Startup Centre*);
      4. tehisintellekti- ja robootikakeskus AIRE (inglise keeles *AI & Robotics Estonia Centre*).